b'\n_START_ARTICLE_\nAcolyte Protection Agency\n_START_PARAGRAPH_\nAcolyte Protection Agency (eller bare APA) var et tag team der eksisterede i WWF/WWE i perioden 1998-2002, og igen fra 2003 til 2004, hvor holdet blev splittet da den ene halvdel trak sig tilbage fra sporten. Holdet bestod af Bradshaw og Faarooq.\n_START_SECTION_\nThe Acolytes\n_START_PARAGRAPH_\nHoldet var i starten bare kendt som The Acolytes. Her blev de medlemmer af Undertakers m\xc3\xb8rke gruppe, Ministry of Darkness. Efter Ministry of Darkness blev de kendt som APA, og her fungerede de som en slags lejesvende som andre wrestlere, managere eller hvem det nu m\xc3\xa5tte v\xc3\xa6re, hyrede hvis de ville have en anden wrestler ned med nakken. APA kunne ogs\xc3\xa5 betales til at beskytte andre wrestlere. APA blev kendt for at elske v\xc3\xa6rtshus slagsm\xc3\xa5l, og generelt ufine metoder i ringen.\n_START_SECTION_\nHoldopdelingen i 2002\n_START_PARAGRAPH_\nI 2002 blev WWE wrestlere delt i to, da halvdelen kom p\xc3\xa5 RAW og halvdelen p\xc3\xa5 SmackDown!. Dette gjaldte ogs\xc3\xa5 APA, der blev delt da Bradshaw blev valgt til RAW, og Faarooq til SmackDown!. Bradshaw wrestlede i denne periode som en cowboy, mens Faarooq fortsatte i sit s\xc3\xa6dvanlige gimmick.\n_START_SECTION_\nAPA 2003\n_START_PARAGRAPH_\nAPA blev genforenet i 2003, da Bradshaw dukkede op p\xc3\xa5 SmackDown!, nu med kort blond h\xc3\xa5r. Bradshaw og Faarooq inviterede alle SmackDown!s h\xc3\xa5rdeste wrestlere med, til deres APA Barroom Brawl ved WWE Vengeance 2003, som APA selv vandt. APA n\xc3\xa5ede at wrestle med p\xc3\xa5 WrestleMania XX i 2004, f\xc3\xb8r holdet blev endt igen, da Faarooq pensionerede. Bradshaw blev JBL, og fik et yderst succesfuldt ophold som singles wrestler.'